SIRI ส่ง 17 โครงการจัดโปรฟรีค่าใช้จ่ายวันโอน-ค่าจดจำนอง กระตุ้นยอดขายปีนี้เข้าเป้า
SIRI ส่ง 17 โครงการพร้อมอยู่ ราคาไม่เกิน 3 ล้านบาททั่วประเทศ จัดโปรฟรีค่าใช้จ่ายวันโอน-ค่าจดจำนอง กระตุ้นยอดขายปีนี้เข้าเป้า
SIRI ส่ง 17 โครงการพร้อมอยู่ ราคาไม่เกิน 3 ล้านบาททั่วประเทศ จัดโปรฟรีค่าใช้จ่ายวันโอน-ค่าจดจำนอง กระตุ้นยอดขายปีนี้เข้าเป้า
31 ต.ค. 2562

นายอุทัย อุทัยแสงสุข ประธานผู้บริหารสายงานปฏิบัติการ บริษัท แสนสิริ จำกัด (มหาชน) หรือ SIRI เปิดเผยว่า ตลาดอสังหาริมทรัพย์ปลายปี 2562 มีสัญญาณที่ดีขึ้นจากมาตรการกระตุ้นอสังหาริมทรัพย์ของรัฐที่เตรียมประกาศลดค่าโอน ค่าจดจำนอง จนถึงสิ้นปี 2563 ซึ่งจะช่วยกระตุ้นความต้องการที่อยู่อาศัย และการตัดสินใจซื้อของลูกค้าที่กำลังมองหาที่อยู่อาศัยได้เป็นอย่างดี
ดังนั้น เพื่อเป็นการผนึกกำลังตอบรับมาตรการรัฐในฐานะภาคเอกชนรวมถึงช่วยกระตุ้นตลาดอสังหาริมทรัพย์ในช่วงปลายปี แสนสิริจึงนำร่องเปิดตัวแคมเปญ “ให้แรง แซงรัฐ” มอบทันที “ฟรีค่าใช้จ่ายวันโอนและฟรีค่าจดจำนอง” พร้อมรับเงินคืนและโปรโมชั่นใน 17 โครงการที่อยู่อาศัยพร้อมอยู่ ราคาเริ่มต้นต่ำกว่า 3 ล้านบาททั่วประเทศ ด้วยราคาเริ่มต้นเพียง 990,000 บาท ตั้งแต่วันนี้ ถึงวันที่ 30 ธันวาคม 2562
“แสนสิรินับเป็นบริษัทอสังหาริมทรัพย์รายแรกๆ ที่ขานรับมาตรการรัฐมาโดยตลอด จากการมุ่งหวังให้ลูกค้าได้รับความคุ้มค่าจากการซื้อโครงการที่อยู่อาศัยของแสนสิริสูงสุด บริษัทจึงได้รวบรวมโครงการที่อยู่อาศัยพร้อมอยู่จาก 17 โครงการทั่วประเทศ ราคาเริ่มต้นต่ำกว่า 3 ล้านบาท ภายใต้แบรนด์ อาทิ คอนโดมิเนียมแบรนด์ ดีคอนโด, เดอะ เบส, เดอะ ไลน์ และลา กาซิตา หัวหิน ทาวน์โฮมและโครงการมิกซ์โปรดักส์แบรนด์ สิริ เพลส และ อณาสิริ รับทันทีฟรีค่าใช้จ่ายวันโอน และฟรีค่าจดจำนอง พร้อมรับเงินคืนและโปรโมชั่นในแต่ละโครงการ โดยเริ่มตั้งแต่วันนี้เป็นต้นไป” 
ทั้งนี้ ปัจจุบันแสนสิริ มีที่อยู่อาศัยพร้อมอยู่ในระดับราคาไม่เกิน 3 ล้านบาท พร้อมตอบรับความต้องการเรียล ดีมานต์ ของลูกค้าครอบคลุมถึง 17 โครงการทั่วประเทศ ซึ่งคาดว่าการมอบโปรโมชั่นจากการจัดแคมเปญในช่วงโค้งสุดท้ายปลายปีนี้เพื่อตอบรับก่อนการประกาศใช้มาตรการรัฐ ซึ่งจะทำให้บริษัทมียอดโอนที่อยู่อาศัยในปีนี้ประมาณ 32,000 ล้านบาทตามเป้าหมายที่วางไว้